Μάσιμο Μπελαρντινέλι

Ο Μάσιμο Μπελαρντινέλι (Massimo Belardinelli, Ρώμη, Ιταλία, 5 Ιουνίου 1938 – 31 Μαρτίου 2007) Michael Molcher, "Belardinelli: Loving the Alien", Judge Dredd Megazine #259, ανακτήθηκε στις 26/6/2007 ήταν Ιταλός καλλιτέχνης εικονογραφημένων εκδόσεων, δημιουργός κόμικς. Έγινε γνωστός για τη συνεργασία του κυρίως στο βρετανικό περιοδικό επιστημονικής φαντασίας «2000 AD».

Αφορμή για την ενασχόλησή του με την εικονογράφηση υπήρξε η ταινία «Fantasy» του Ουόλτ Ντίσνεϊ την οποία παρακολούθησε σε μικρή ηλικία και επηρέασε την ψυχοσύνθεσή του. Εργάσθηκε από την αρχή της δεκαετίας του ’60 στο χώρο των καρτούνRomano Felmang, The Massimo Belardinelli Interview, Ink #39, Ιούνιος 2006 ComicBitsOnline, ανακτήθηκε στις 6/9/ 2010. Ακολούθως στράφηκε ολοκληρωτικά στα κόμικς για λογαριασμό διάφορων καλλιτεχνικών στούντιο, σε πολλά έντυπα του είδους. Δημιούργησε ή συνεισέφερε σημαντικά σε σειρές όπως «The Steel Claw», «Star Trek», «Rat Pack», «Death Game 1999» και «Green’s Grudge War», ενώ οι δουλειές του δημοσιεύθηκαν και σε ΗΠΑ, Γερμανία και Ηνωμένο Βασίλειο.

Το 1977 μετείχε στην ομάδα συντελεστών του νέου περιοδικού «2000 AD» όπου ανέλαβε την αναβίωση της σειράς «Dan Dare»David Bishop, Thrill Power Overload, Rebellion, 2009. Αργότερα δημιούργησε εικόνες στα «Harlem Heroes» (διαδεχόμενος το Ντέιβ Γκίμπονς) και «Inferno» του ίδιου εκδοτικού οίκου. Επίσης φιλοτέχνησε τις ιστορίες «Flesh», «The Angry Planet» σε σενάριο του Alan Hebden, «Blackhawk» του Gerry Finlay-Day, «Meltdown Man» και «Ace Trucking Co.» των John Wagner και Alan Grant. Ακόμη παρουσίασε δουλειά του στην επική δημιουργία «Slaine» του Pat Mills. Τελευταίες του γνωστές σειρές ήταν το «The Dead» του Peter Milligan, το «Mean Team» και το «Moonrunners», όπως και το «Joe Alien». Διέκοψε την ενασχόληση με τα κόμικς το 1993 μετά το θάνατο του ατζέντη του, Alberto GiolittiSteve Holland, Comic Clippings, ανακτήθηκε στις 14/4/2007. Αντιμετωπίζοντας κι ο ίδιος προβλήματα υγείαςSteve Holland, Massimo Belardinelli, Bear Alley, ανακτήθηκε στις 18/8/2006, ο Μπελαρντινέλι απεβίωσε στις 31/3/2007.

 Πηγές 
 Massimo Belardinelli στη Lambiek Comiclopedia

 Παραπομπές 

Κατηγορία:Ιταλοί δημιουργοί κόμικς